CELEX: C2006/310/11
Language: fi
Date: 2006-12-16 00:00:00
Title: Asia C-408/06: Ennakkoratkaisupyyntö, jonka Bundesfinanzhof (Saksa) on esittänyt 5.10.2006 — Landesanstalt für Landwirtschaft, Abteilung Förderwesen und Fachrecht v. Franz Götz

16.12.2006   
            
            
               FI
            
            
               Euroopan unionin virallinen lehti
            
            
               C 310/6
            
         Ennakkoratkaisupyyntö, jonka Bundesfinanzhof (Saksa) on esittänyt 5.10.2006 — Landesanstalt für Landwirtschaft, Abteilung Förderwesen und Fachrecht v. Franz Götz
   (Asia C-408/06)
   (2006/C 310/11)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof (Saksa)
   Pääasian asianosaiset
   
      Kantaja: Landesanstalt für Landwirtschaft, Abteilung Förderwesen und Fachrecht
   
      Vastaaja: Franz Götz
   Ennakkoratkaisukysymykset
   
               1)
            
            
               Onko osavaltion perustama niin sanottu maitokiintiö-myyntipiste, joka luovuttaa toimitusviitemääriä maidontuottajille maksua vastaan,
               
                           a)
                        
                        
                           jäsenvaltioiden liikevaihtoverolainsäädännön yhdenmukaistamisesta 17.5.1977 annetun kuudennen neuvoston direktiivin 77/388/ETY (jäljempänä direktiivi 77/388/ETY) 4 artiklan 5 kohdan kolmannessa alakohdassa ja liitteessä D olevassa 7 kohdassa (1) tarkoitettu maatalouden interventioelin, jonka liiketoimet kohdistuvat maataloustuotteisiin ja suoritetaan näiden tuotteiden yhteisen markkinajärjestelyn sääntöjen mukaisesti, vai
                        
                     
                           b)
                        
                        
                           direktiivin 77/388/ETY 4 artiklan 5 kohdan kolmannessa alakohdassa ja liitteessä D olevassa 12 kohdassa tarkoitettu myymälä?
                        
                     
         
               2)
            
            
               Jos kysymykseen 1 vastataan kieltävästi:
               
                           a)
                        
                        
                           Onko pääasian kaltaisissa olosuhteissa, kun jäsenvaltiossa sekä valtiolliset että myös yksityiset maitokiintiö-myyntipisteet luovuttavat toimitusviitemääriä maksua vastaan, merkityksellisinä maantieteellisinä markkinoina pidettävä jäsenvaltion määrittelemää luovutusaluetta, kun arvioidaan, johtaisiko julkisoikeudellisen laitoksen maitokiintiö-myyntipisteen kohteleminen ei-verovelvollisena direktiivin 77/388/ETY 4 artiklan 5 kohdan toisessa alakohdassa tarkoitettuun ”huomattavaan kilpailun vääristymiseen”?
                        
                     
                           b)
                        
                        
                           Onko arvion, johtaisiko julkisen maitokiintiö-myyntipisteen kohtelu ei-verovelvollisena tällaiseen huomattavaan kilpailun vääristymiseen, perustuttava vain (myyntipisteen suorittaman) maa-alaan sitomattoman luovutuksen pääsääntöön, vai onko myös huomioitava muut (eli verovelvollisten maanviljelijöiden suorittamien) — maa-alaan sidottujen — luovutusten lajit, vaikka niissä on vain kyse poikkeustapauksista?
                        
                     
         
      (1)  EYVL L 145, s. 1.